मख’जाथाव बाथ्राया जादों दि- गोदो- गोदायनिफ्रायनो राजखान्थि दोलोफोरखौ बिसायख’थिनि समाव सदबांसालाइ होनाय नुयोब्लाबो बे सदबांसालायनि मोनफा-मोननैसोल’ खामानिखौ जाफुंसार जानायखौ नुनो मोनो। दा बिटिसि बिसायख’थिनि थाखायबो मोनफ्रोमबो राजखान्थि दोलोफोरा सदबांसालायनि गेजेरजों होनाय सदबांसाफोरा बेसेबां जाफुंसारगोन, बे बेलायाव बिटिसिनि भटारफोरा सांग्रांथि जानांगोन आरो सदबांसालायाव लिरनाय सदबांसाफोरखौ जरजलुम मावहोनो नाजाथारनांगोन । अब्लासो गोरिब गुन्द्रा रायजो-राजाफोरा मुलाम्फा जागोन होननानै मिजिंग थिनो हागोन।